b'\n_START_ARTICLE_\nKot, Julijske Alpe\n_START_PARAGRAPH_\nKot je najkraj\xc5\xa1a triglavska dolina v Julijskih Alpah, najbolj strma, samotna in mirna._NEWLINE_Ju\xc5\xbeno od doline Kot se nahaja Krma, severno pa Vrata. Iz Kota pelje tudi pot na Triglav (2864 m), ki pa jo izbere le malo pohodnikov. Po dobri gozdni cesti, ki pelje do zatrepa doline in se kon\xc4\x8da pri Lengarjevem rovtu, je dostopna z avtomobilom. Tu se za\xc4\x8dne dolg vzpon po temnem gozdu mimo studenca, koder se svet odpre in poka\xc5\xbee se severna stena 2532 m visoke Rjavine._NEWLINE_Pot pripelje do doma Valentina Stani\xc4\x8da (2332 m), ki je odprt od konca junija do konca septembra. Od njega se lahko povzpnemo na \xc5\xa1tevilne sosednje vrhove. Do Triglavskega doma na Kredarici (2515 m) je \xc5\xa1e dobro uro hoda.'